বরগুনার বেতাগী উপজেলার মোসলেম হাওলাদারের অন্তস্বত্তা স্ত্রী সালেহা বেগম শনিবার শেরে বাংলা মেডিকেল কলেজ  হাসপাতালে ভর্তি হলে তার অস্ত্রপচারের জন্য চিকিৎসকরা এক ব্যাগ এবি নেগেটিভ রক্ত সংগ্রহ করতে বলেন। মোসলেম হাওলাদার রক্ত সংগ্রহের জন্য ছুটোছুটি করার সময় কতিপয় প্রতারক এক ব্যাগ রক্ত দেওয়ার কথা বলে ১৫ হাজার নিয়ে পালিয়ে যায়। এ ঘটনায় মোসলেম হাওলদার ও তার স্ত্রীর বিলাপে এক ইন্টার্নি চিকিৎসক মহানুভবতা দেখিয়ে নিজ শরীর থেকে এবি নেগেটিভ ১ ব্যাগ রক্ত ও নগদ ১ হাজার টাকা দেন। এ ছাড়া হাসপাতালের অন্যান্য কর্মচারীরা ঔষধসহ আর্থিক সাহায্য দিলে রোববার গভীর রাতে সালেহা বেগমের অস্ত্রপচার সম্ভব হয়। বর্তমানে সে ও তার নবজাতক সন্তান  সুস্থ আছে।